महाराज श्री ने कथा प्रारंभ करने से पूर्व जैन धर्म के परम श्रेष्ठ क्रांतिकारी राष्ट्रसंत तरूण सागर जी महाराज के देहांत पर शोक संवेदना व्यक्त की एवं समस्त श्रोतागणों के साथ 2 मिनट का मौन रख पुण्यात्मा की आत्म शांति के लिए ईश्वर से प्रार्थना की। उन्होंने कहा की उनका इस तरह से लीला पूरी करना यह सिर्फ जैन समाज के लिए नुकसान नहीं है ये पूरे अध्यात्मिक जगत का बहुत बड़ा नुकसान है। वो खुद कहते थे कड़वे प्रवचन पर कहां थे उनके कड़वे प्रवचन, वो कड़वे प्रवचन के माध्यम से मीठा ही प्रवचन करते थे, सबके कल्याण के लिए करते थे।